Барлык диннәр гыйбадәтханәсе- Казанның иң үзенчәлекле урыннарыннан берсе. Бу- диннәр, цивилизацияләр һәм мәдәният симбиозы. Галләм гыйбадәтханәсе, яки Бөтендөнья рухи берлек мәдәният үзәге – комлексны тагын шулай дип тә атыйлар- Иске Аракчы бистәсендә, нәкъ Идел ярында урнашкан.
Гыйбадәтханә-төрле мәдәният корылмаларын берләштергән биналар каскады. Бер койма артында православие һәм католик чиркәүләр, мөселман мәчете һәм яһүдләр синагогасы, буддистлар гыйбадәтханәсе һәм кытай пагодасы... Бөтендөнья диннәренең мөһим элементлары, шулай ук юкка чыккан цивилизацияләрнең символикалары бизи аларны.
Гыйбадәтханә табына торган дини корылма булып саналмый, монда бернинди йолалар д а үткәрелми. Авторның уе буенча, ул Казанның мәдәни үзәге булырга тиеш : антик тарих буенча лекцияләр укылыр, музыкалы һәм курчак спектакльләре куелыр. Барлык диннәр гыйбадәтханәсе наркотиктан бәйле булганнарның дәвалану урыны һәм бу чирне җиңеп чыгарга теләчеләрнең вакытлы йорты булырга тиеш иде. Комплексның эчке җиһазлары искиткеч һәм төрле. Килүчеләргә Иисус Христа залы, Будда, католика заллары, Мисыр залы, театр, картиналар галереясе, чәй бүлмәсе заллары ачык. Искитмәле корылмалар урындагы ландшафтка бик матур бәйләнеп китәләр, ә ачык төстәге тышкы декор игътибарны үзенә юнәлтә һәм Идел ярларын бизи. Галләм гыйбадәтханәсе Идел буйлап агып йөзеп барган теплоходларга да, яннан узып баручы поезд тәрәзәләреннән дә күренә.
Гыйбадәтханәне 1994 нче елда сынчы, архитектор, җәмәггать эшлеклесе һәм дәвалаучы Илдар Ханов күтәрә башлый. Баштарак ул иганәләр җыя һәм биналарны үз участогыгында төзи –мондый идея аңа Тибет һәм Һиндстан буйлап сәяхәттән йөреп кайткач туа. Анда Ханов көнчыгыш мәдәниятен, буддизм, йога, тибет һәм кытай медицинасын өйрәнә, ә 1989 нчы елда бөек рәссам Николай Рерих Святослав улы белән таныша. Үзенең идеясы турында сөйли, һәм фикердәшен табып, бергәләп төзелешне планлаштыра башлыйлар. Бер комплекста төрле дингә караган барлыгы 16 храмны берләштерергә булалар. Алар арасында хәзергеләре генә түгел, инде юкка чыкканнары да бар- мәсәлән, борынгы ассирия дине чиркәве. Авторлар дини корылмалар белән туктап калмаска булалар. Экология мәктәбе, диңгез клубы, балалар сәнгать мәктәбе, балалар консерваториясе, яуда ятып калганнар мемориалы, наркоманнар өчен реабилитация үзәге...-болар барысы да комплексны булдыручыларның уйларында була! Кызганычка каршы, Ханов үзе исән вакытта ук храм төзелеп бетмичә кала.
2, 45 нче номерлы автобусларда " Иске Аркачы бистәсе" тукталышына кадәр.
Казан-1 тимерюл вокзалыннан электричкада "Иске Аркачы " станциясенә кадәр.
- Твитлаштыру
- Бүлешергә
- Бүлешергә
- Бүлешергә